Žihľava dvojdomá (Kopřiva dvoudomá), Urtica dioica L., Žihľavovité-Urticaceae
Opis: Trváca bylina s plazivým rozkonáreným podzemkom, priamymi stonkami a protistojnými, stopkatými listami so zúbkatým okrajom. V hornej časti stonky sa tvoria v pazuchách listov metlinovité súkvetia zelených kvetov. Plody sú nažky. Kvitne od júna do septembra.
Výskyt: Rastie hojne ako burina v záhradách a na voľnej pôde.
Zber a úprava: K liečebným účelom sa v čase kvitnutia zbierajú listy alebo celá vňať (Folium, Herba urticae). Sušia sa v tieni chránené pred priamym slnečným žiarením. Zo suchej drogy sa odstránia prímesy a hnedočierne listy. Drogu možno uchovávať 2 roky.
Obsahové látky: Listy a vňať obsahujú kyselinu askorbovú, kremičitú, mravčiu, karotén, vitamín K, triesloviny, cukry, škrob a iné látky.
Použitie: Sušená vňať mladej žihľavy sa pridáva mladému dobytku a hydine do krmiva. Výživnou hodnotou sa podobá bôbovitým rastlinám a okrem toho obsahuje značné množstvo vitamínov. Karoténu je v žihľave viac ako v mrkve a vitamínu C viac ako v čiernych ríbezliach.
Žihľava má protikrvácavý účinok, používa sa pri krvácaní z nosa a tráviacej sústavy.
Podáva sa tiež pri anémiach a avitaminózach. Zvyšuje percento hemoglobínu a množstvo erytrocytov v krvi.
Teľatám sa podáva pri liečbe hnačkových ochorení a avitaminózach C a A. Podáva sa zápar zo suchých listov žihľavy v pomere 1:20 každé 3 - 4 hodiny 200 ml asi pod hodinu pred kŕmením (nalačno).
Dávkovanie:
(uvedené v printovom článku)